Sambiru 12
Kumbi Mungaja Wuli pa Ubwezi ndi Chiuta?
1. Kumbi Chiuta watuvwa marombu ngosi?
Chiuta wakhumba kuti ŵanthu akupambanapambana akambiskanengi nayu mu rombu. (Sumu 65:2) Kweni iyu watuvwa pamwenga kuzomerezga marombu ngosi cha. Mwakuyeruzgiyapu, iyu watuvwa cha marombu nga munthurumi yo wachitiya phuzu muwolu waki. (1 Petro 3:7) Ayisraele ŵati alutirizga kuchita vinthu viheni, Chiuta wanguvwa cha marombu ngawu. Ivi vilongo kuti ndi mwaŵi wapade kukambiskana ndi Yehova mu rombu. Kweni Chiuta watuvwa chinanga ndi marombu nga munthu yo wachita ubudi ukulu asani walapa.
2. Kumbi titenere kuromba wuli?
Pakuti rombu nchigaŵa chakusopa kwidu, titenere kuromba kwa Mulengi widu pe, Yehova. (Mateyu 4:10; 6:9) Kweniso chifukwa chakuti te ambula kufikapu, pakuromba titenere kuporote mu zina laku Yesu chifukwa chakuti wakufwiya maubudi ngidu. (Yohane 14:6) Yehova wakhumba cha kuti asani tiromba tiwerezgengi marombu ngakusunga pamtima pamwenga ngakulemba. Iyu wakhumba kuti tirombengi kutuliya pasi pa mtima.
Mulengi widu wakhoza kuvwa chinanga ndi marombu nga mumtima. (1 Samuele 1:12, 13) Iyu wakhumba kuti tirombengi nyengu yeyosi, nge pakuyuka, pakugona, pakurya ndipuso asani takumana ndi masuzgu.
3. Kumbi nchifukwa wuli Akhristu awungana?
Kuja pa ubwezi ndi Chiuta nkhwakusuzga chifukwa chakuti tija ndi ŵanthu wo aleka kugomezga Chiuta ndipuso wo asuska layizgu laki lakuti ŵanthu azamuja ndi umoyu wachimangu pacharu chapasi. (2 Timote 3:1, 4; 2 Petro 3:3, 13) Mwaviyo, tikhumbika kuchiskananga ndi Akhristu anyidu.
Kwanjana ndi ŵanthu wo atanja Chiuta kutitiwovya kuti tije nayu pa ubwezi wakukho. Maunganu nga Akaboni aku Yehova ngatitipaska mwaŵi wamampha wakuchiskikiya ndi chigomezgu cha anyidu.
4. Kumbi mungaja wuli pa ubwezi ndi Chiuta?
Kulunguruka pa vinthu vo mwasambira m’Bayibolo kungakuwovyani kuti muje pa ubwezi wakukho ndi Yehova. Ŵanaŵaniyani vo mungasambira pa vakuchita vaki, ulongozgi waki ndipuso malayizgu ngaki. Kulunguruka kweniso rombu vititiwovya kuti tivwisengi kuzirwa kwa chanju chaku Chiuta ndi zeru zaki.
Mukhoza kuja pa ubwezi ndi Chiuta pijapija asani mutimuthemba ndi kumugomezga. Kweni chigomezgu chiyanana ndi chinthu chamoyu cho chikhumbika kuryiskika kuti chije ndi umoyu. Mutenere kuryiska chigomezgu chinu mwakulunguruka pa vifukwa vo vingukuchitiskani kuti muje ndi chigomezgu cho mwenachu.
5. Kumbi kuja pa ubwezi ndi Chiuta kungakuwovyani wuli?
Yehova waphwere ŵanthu wo atimuyanja. Iyu wakhoza kuŵavikiriya ku chinthu chechosi cho chingaŵanangiya chigomezgu chawu chakuzija ndi umoyu wambula kumala. (Sumu 91:1, 2, 7-10) Iyu watititcheŵeska kuti tingachitanga cha vinthu vo vingaŵika umoyu widu pangozi ndi kutilonda likondwa. Yehova watitisambiza vo tingachita kuti tije ndi umoyu wamampha.
Ziŵani Vinandi
PEMPHANI SAMBIRU LA BAYIBOLU
Nchifukwa Wuli Tikhumbika Kusambira Bayibolo?
Bayibolo litovya ŵanthu anandi kusaniya kwamuka kwa mafumbu ngo ngatitisuzga pa umoyu. Kumbi mungayanja kusaniya kwamuka kwa mafumbu ngenanga?
Kumbi Bayibolo Lisambizanji Weniukongwa?
Ndereni Kufupi ndi Chiuta Mwakuromba
Kumbi Chiuta wavwisiya asani muromba? Kuti musaniyi kwamuka kwa fumbu lenili mukhumbika kuziŵa vo Bayibolu likamba pa nkhani ya rombu.
tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn bem_Latn tum_Latn tum_Latn